CELEX: 62021TN0253
Language: hu
Date: 2021-05-11 00:00:00
Title: T-253/21. sz. ügy: 2021. május 11-én benyújtott kereset – Aquino kontra Parlament

2021.6.28.   
            
            
               HU
            
            
               Az Európai Unió Hivatalos Lapja
            
            
               C 252/31
            
         
      2021. május 11-én benyújtott kereset – Aquino kontra Parlament
      (T-253/21. sz. ügy)
      (2021/C 252/41)
      Az eljárás nyelve: francia
      
         Felek
      
      
         Felperes: Roberto Aquino (Brüsszel, Belgium) (képviselő: L. Levi ügyvéd)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg, hogy a jelen kereset elfogadható és megalapozott;
               
            következésképpen
      
                  —
               
               
                  semmisítse meg a 2020. július 7-i határozatot, amelyben a személyzeti főigazgatóság főigazgatója megsemmisítette a személyzeti bizottság elnökének megválasztását és az említett választás ismételt lefolytatását rendelte el;
               
            
                  —
               
               
                  semmisítse meg a 2020. szeptember 14-i alakuló ülést és az azon tartott választásokat, különösen a személyzeti bizottság elnökének megválasztását;
               
            
                  —
               
               
                  semmisítse meg a 2021. február 5-i határozatot, amelyben elutasították a felperes 2020. október 6-i panaszát;
               
            
                  —
               
               
                  az alperest kötelezze a méltányosan 2 000 euróra becsült nem vagyoni kár megtérítésére;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap az alperes azon kötelezettségének megsértésére vonatkozik, hogy biztosítsa a tisztviselői és azok képviselői számára annak lehetőségét, hogy teljesen szabadon és a meghatározott szabályok tiszteletben tartásával jelöljék ki képviselőiket. A felperes továbbá a személyzeti bizottság eljárási szabályzata 4. cikkének megsértésére és a gondossági kötelezettség megsértésére hivatkozik.
               
            
                  2.
               
               
                  A második jogalap a meghallgatáshoz való jog és az Európi Unió Alapjogi Chartája 41. cikkének megsértésére vonatkozik.